b'\n_START_ARTICLE_\nVitomarci\n_START_SECTION_\nIme\n_START_PARAGRAPH_\nDo leta 1952 se je naselje imenovalo Sveti Andra\xc5\xbe v Slovenskih Goricah. V Vitomarce je bilo preimenovano na osnovi "Zakona o imenovanju naselij in ozna\xc4\x8devanju trgov, ulic in zgradb" iz leta 1948. Tako kot preimenovanje mnogih drugih krajev po Sloveniji v povojnem \xc4\x8dasu je bilo tudi preimenovanje Svetega Andra\xc5\xbea v Slovenskih Goricah del obse\xc5\xbene kampanje oblasti, da se iz toponimov slovenskih krajev odstranijo vsi religiozni elementi.'